Di tazwara, ad nerr lwelha belli deg yiwen wass di tefsut, ulac azemz i d-yemmalen melmi i teḍra teḥkayt. Di teḥkayt n wungal-a, akud yeqqen aṭas ɣer ugama, ɣer tfellaḥt, ɣer tsemhuyin, d ayen i umi neqqar s tefrensist “le temps cyclique”. Aneggal, yessemres daxel n wungal lweqt neγ tasemḥuyt n tfellaḥt n laqbayel am tefsut, hertaḍem, atg. Maca, nezmer ad d-nini belli, ineḍruyen n teḥkayt d tadyant i d-iḍran yakan di tilawt, rnu d tin yeεnan tamurt n leqbayel ladγa imi yessemres akud yeqqnen ɣer tfellaḥt, wid i nessemras ladɣa di tmetti taqbaylit tamensayt. Daxel n wungal yiwen wass deg tefsut, ineḍruyen n teḥkayt d wid yeḍran lawan n tafsut. Uqbel akk ad nekcem γer d xel n uḍris-a, azwel-is d win i d-yessbganen aya “ yiwen wass deg tefsut”. Rnu γer-s, yegget usemres n wawal-agi “tafsut” daxel n wungal. Llan kra n yiḥricen, daxel n wungal-agi, bdan s wawal “tafsut” am aḥric (1), awal amezwaru deg-s “deg yiwen wass deg tefsut” neγ aḥric wis(4), daγen awal amezwaru di tseddart tamezwarut yebda “ Ussan n tefsut”. Lmeεna-s, ad d-nini belli akud n yineḍruyen n teḥkayt d wid yeḍran di tefsut. Гer umsawal deg uḍris, aseggas-a n tefsut d win ibeddlen, wezzilen, yusa-d am liḥala i deg llan yimdanen-is d tmurt « Tafsut, asegges-a, wezzilet maḍi. Asmi tella tfellaḥt, d ussan-a I wumi qqaren iquraren.